Alsàcia
Alsàcia (Elsàss en alsacian, Elsass en alemand estandard, Alsace en francés) es una region istorica entre França e Alemanha. Annexada per França entre 1648 e 1945, constituïguèt una region administrativa a l'èst del país. Èra la pus pichona region de la França metropolitana. Son còde INSEE èra 42.
Dins l'encastre de la reforma territoriala, la region Champanha-Ardena fusionèt lo 1èr de genièr de 2016 amb las regions Alsàcia e Lorena per formar una region administrativa nomenada provisòriament Alsàcia Champanha Ardena Lorena, puèi definitivament region Grand Èst.

Istòria 
La region Alsàcia es creada coma circonscripcion d'accion regionala lo 2 de junh de 1960. Ven un establiment public regional lo 5 de julhet de 1972. La « lei Deferre » (lei n°82-213 del 2 de març de 1982) ne fa una collectivitat territoriala de l'executiu elegit e parteja las competéncias entre l'Estat e las regions. Ven una collectivitat territoriala après las eleccions del 16 de març de 1986.

Conselh regional 
Lo conselh regional aviá 47 conselhièrs (27 pel Bas Ren, 20 per l'Aut Ren).

Presidents 
 1973 - 1977 : André Bord (UDR)
 1977 - 1980 : Pierre Schiélé (UDF)
 1980 - 1996 : Marcel Rudloff (UDF)
 1996 - 2009 : Adrien  Zeller (UDF-UMP)
 2009 - 2010 : André Reichardt (UMP)
 2010 - 2015 : Philippe Richert (UMP)

Luòcs e monuments

Personalitats alsacianas

Véser tanben

Ligams extèrnes

Nòtas